Dubnovelono

Dubnovelono (Latinez: Dubnovellaunus edo Dumnovellaunus) Britainia hego-ekialdeko errege baten edo, agian, hainbat erregeren izena izan zen K.a. I. mendearen amaieran eta K.o. I. mendearen hasieran. Bere izena txanponetako inskripzioetatik eta Res Gestae Divi Augusti lanean egindako aipamen batetik ezagutzen da.

 Dubnovelono izena, txanponen banaketaren arabera, Medway ibaiaren ekialdeko Kent eskualdean agindu zuen errege bati dagokio. Cantiaci tribuko lehen erregea izan zen inskribatutako txanponak jaulkitzen: bere txanponetako batzuk K.a. 40-30 ingurukoak direla dirudi. K.a. I. mendearen amaiera aldera, Vodenos edo Vosenios izeneko errege batek ordezkatu zuela dirudi, nahiz eta posible den bi erregeen agintaldiak garaikideak edo gainjarriak izatea. 
 Dubnovelono izeneko beste errege batek bere aita Addedomaro ordezkatu zuen Trinovantes herriko errege gisa K.a. 10–5 inguruan, eta urte batzuetan agindu zuen Catuvellauni herriko Kunobelinok ordezkatu aurretik.
 Res Gestae Divi Augusti lanean, Dumnovellaunus izeneko Britainiako errege bat agertzen da, Atrebates herriko Tinkomarorekin batera, K.o. 7 inguruan Augustoren aurrean babes edo laguntza eske aurkeztu zena. 
 Beste Dumnovellaunus bat Corieltauvi herriaren txanponetan agertzen da, K.o. 45 ingurukoetan; badirudi Volisiosen menpeko errege bat izan zela, hura baitzen, ziurrenik, lurralde horretako agintari nagusia. 

Kronologiari erreparatuta, posible da (baina ez ziurra) Cantiaci herriko Dubnovelono eta Trinovantes herriko Dubnovelono pertsona bera izatea; eta Trinovantesen Dubnovelono da, ziurrenik, Augustoren aurrean aurkeztu zen Dumnovellaunus bera.

 Erreferentziak 

 Kanpo estekak 

Kategoria:Britaniako errege-erreginak
Kategoria:Zeltak